- Vi har ikke sett lignende interesse for et forhåndssalg på veldig, veldig lenge
Fredag 13. februar er det klart for den etterlengtede premiere på « Fifty Shades of Grey», filmen som er basert på den bestselgende boken som har tatt verden med storm. – Det er gigantstor interesse for denne filmen. Vi har ikke sett lignende interesse for et forhåndssalg på veldig, veldig lenge, sier Christin Berg, som er programdirektør i Nordisk Film Kino, til VG. Hun opplyser at til nå er det solgt 6700 billetter til premierehelgen i Oslo, og at flere av byens kinosaler allerede er fulle. Men fortvil ikke – alle i hovedstaden skal få se «Fifty Shades of Grey» hvis de ønsker på premieredagen. – Vi kommer til å legge ut ubegrenset antall billetter, så alle som vil ha skal få. Les også:Dette ble droppet fra «Fifty Shades of Grey»-filmenBerg forteller at man må tilbake til filmer som «Ringenes Herre» og «Sex and the city» for å se den samme hysteriske interessen. – Det er snakk om svært dedikerte fans, i hovedsak kvinner. Dette er jo folk som har kjøpt billetter kun på bakgrunn av bøkene og trailerne, det er jo ingen som har anmeldt filmen ennå. VG+:Ni filmer som endret våre sexgrenser Og det er ikke bare i Oslo at interessen er stor for «Fifty Shades of Grey»: – Nordisk Film Kino har også ansvar for kinoer i byene Tønsberg, Horten, Hønefoss, Asker, Askim, Halden, Verdal, Ålesund og Kristiansund. Der ser vi akkurat det samme skjer – forsalget har vært meget stort. Ifølge NRK, som først omtalte det store salget av forhåndsbilletter, har det blitt solgt over 4200 billetter til «Fifty Shades of Grey» i Trondheim.Befinner du deg derimot i Bergen må du bestemme deg fort om du ønsker å se Christian Grey forføre Anastasia i premierehelgen: – Vi er snart der at vi ikke har mer kapasitet i forhold til premierehelgen. Hvis vi ville kunne vi sikkert ha fylt hver eneste sal med denne filmen, men vi har jo en del andre filmer vi skal ha plass til, sier kinosjefen i Bergen, Elisabeth Halvorsen, til VG. Hun kan opplyse om at antall solgte billetter i regnbyen er 5400. – Det spesielle med denne filmen er at vi har solgt jevnt og trutt siden billettene ble lagt ut for tre måneder siden. Sist vi hadde så stor interesse for forhåndsbilletter var med «Avatar», «Harry Potter»-filmene og «Ringens herre»-filmene. Tidligere denne uken ble det kjent at en femtedel av filmen er sexscener, altså minst 20 minutter av de 100 minuttene filmen varer.Interessen for hete scener er ikke mindre jo lenger nord man kommer i landet. – Det er helt vilt. Jeg vil anta at denne filmen kommer til å bli noe av det største i år, sier kinosjef i Aurora kino Fokus i Tromsø, Frank Bakkemo, til VG. Han kan opplyse at de første billettene ble revet unna fort, og at det er stor etterspørsel. – Vi har solgt nesten 1500 billetter til premierehelgen, noe som vil si at det er 600 – 700 billetter tilgjengelig. Så det er fortsatt mulighet å få med seg filmen her i Tromsø.Til tross for at «Fifty Shades of Grey» er en av de drøyeste kinofilmene som har vært de siste ti årene, ble det torsdag klart at den får aldersgrense 15 år her i Norge. Det vil si at unge ned til 12 år i følge med foresatte kan se filmen. I Storbritannia må du derimot være 18 år, eller ha med deg foresatte, for å se de hete scenene i kinosalen.
Det virker som om «Fifty Shades of Grey» sine hete trailere, og løfte om at en femtedel av filmen er sexscener, har klart å pirre oss nordmenn.